CELEX: 32018D0779
Language: ro
Date: 2018-02-19 00:00:00
Title: Decizia delegată (UE) 2018/779 a Comisiei din 19 februarie 2018 privind sistemele aplicabile pentru evaluarea și verificarea constanței performanței panourilor cu fețe metalice de tip sandwich care sunt destinate unor utilizări structurale în temeiul Regulamentului (UE) nr. 305/2011 al Parlamentului European și al Consiliului (Text cu relevanță pentru SEE. )

29.5.2018   
            
            
               RO
            
            
               Jurnalul Oficial al Uniunii Europene
            
            
               L 131/23
            
         DECIZIA DELEGATĂ (UE) 2018/779 A COMISIEI
   din 19 februarie 2018
   privind sistemele aplicabile pentru evaluarea și verificarea constanței performanței panourilor cu fețe metalice de tip sandwich care sunt destinate unor utilizări structurale în temeiul Regulamentului (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 28 și articolul 60 litera (h),
   întrucât:
   
               (1)
            
            
               Pentru panourile cu fețe metalice de tip sandwich care sunt destinate unor utilizări structurale („panouri de tip sandwich”), nu există o decizie adecvată pentru evaluarea și verificarea constanței performanței. Prin urmare, este necesar să se stabilească care sisteme de evaluare și verificare a constanței performanței sunt aplicabile în cazul panourilor de tip sandwich.
            
         
               (2)
            
            
               Prezenta decizie ar trebui să se aplice numai produselor care nu intră în domeniul de aplicare al altor acte corespunzătoare din dreptul Uniunii. Astfel, decizia nu ar trebui aplicată panourilor cu fețe metalice de tip sandwich care nu sunt destinate unor utilizări structurale, deoarece acestea sunt deja reglementate prin Deciziile 98/436/CE (2) și 98/437/CE (3) ale Comisiei,
            
         ADOPTĂ PREZENTA DECIZIE:
   Articolul 1
   Prezenta decizie se aplică panourilor cu fețe metalice de tip sandwich care sunt destinate unor utilizări structurale.
   Articolul 2
   Panourile de tip sandwich menționate la articolul 1 sunt supuse evaluării și verificării constanței performanței în ceea ce privește caracteristicile esențiale ale acestora în conformitate cu sistemele specificate în anexă.
   Articolul 3
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 19 februarie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 88, 4.4.2011, p. 5.
   
      (2)  Decizia 98/436/CE a Comisiei din 22 iunie 1998 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului, în ceea ce privește învelitoarele de acoperiș, lucarnele în acoperiș, ferestrele în acoperiș și produsele auxiliare (JO L 194, 10.7.1998, p. 30).
   
      (3)  Decizia 98/437/CE a Comisiei din 30 iunie 1998 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului, în ceea ce privește finisajele pereților interiori și exteriori și ale plafoanelor (JO L 194, 10.7.1998, p. 39).
   
      ANEXĂ
      
         SISTEME DE EVALUARE ȘI VERIFICARE A CONSTANȚEI PERFORMANȚEI
      
      
         Tabelul 1
      
      
         Pentru toate caracteristicile esențiale referitoare la Cerința de bază nr. 1 privind lucrările de construcții (rezistența mecanică și stabilitatea)
      
      
                  Produsul și destinația acestuia
               
               
                  Sistem aplicabil
               
            
                  Panouri cu fețe metalice de tip sandwich care sunt destinate unor utilizări structurale
               
               
                  2+
               
            
         
      
         Tabelul 2
      
      
         Numai pentru comportamentul la foc
      
      Pentru toate produsele indicate în prima coloană din tabelul 1, sistemele AVCP sunt determinate, în funcție de subfamiliile produselor, după cum urmează:
      
         
      
                  Subfamilii de produse
               
               
                  Sistem aplicabil
               
            
                  Produse pentru care o etapă clar identificabilă a procesului de producție antrenează o îmbunătățire a comportamentului la foc (de exemplu, prin adăugarea de agenți de ignifugare sau o limitare a materialelor organice).
               
               
                  1
               
            
                  Produse pentru care există o bază juridică europeană aplicabilă pentru a clasifica comportamentul lor la foc fără testare
               
               
                  4
               
            
                  Produse care nu aparțin subfamiliilor indicate în rândurile 1 și 2
               
               
                  3
               
            
         
      
         Tabelul 3
      
      
         Pentru toate celelalte caracteristici esențiale
      
      
                  Produsul și destinația acestuia
               
               
                  Sistem aplicabil
               
            
                  Panouri cu fețe metalice de tip sandwich care sunt destinate unor utilizări structurale
               
               
                  3